Cum sepe contingat
[15] IV
1219, 28 iunii
Ex eodem tomo, num. XVII.

[Neminem, inconsulto Archidiacono, in Gymnasio bononiensi docere posse jubet].

Honorius, servus servorum Dei, dilecto filio Archidiacono bononiensi salutem et apostolicam benedictionem.
Cum sepe contingat ut minus docti ad docendi regimen assumantur, propter quod et doctorum honor minuatur et profectus impediatur scholarium volentium erudiri, Nos, eorundem utilitati et honori prospicere cupientes, auctoritate presentium duximus statuendum, ut nullus ulterius in civitate predicta ad docendi regimen assumantur, nisi a te obtenta licentia, examinatione prehabita diligenti; tu denique contradictores, si qui fuerint, vel rebelles, per censuram ecclesiasticam, appellatione remota, compescas.
Datum Rome IV. kalendas julij, Pontificatus nostri anno tertio.